
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/   124 / 31 .03.2004

R  A  P  O  R  T    

asupra proiectului de Lege  pentru aprobarea Ordonanţei  Guvernului  nr.31/2004 privind unele măsuri pentru derularea procesului de privatizare a Societăţii Comerciale de Distribuţie a Gazelor Naturale Distrigaz Sud S.A. Bucureşti şi a Societăţii Comerciale de Distribuţie a Gazelor Naturale Distrigaz Nord S.A. Târgu Mureş şi a societăţilor comerciale filiale de distribuţie şi furnizare a energiei electrice

În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru aprobarea Ordonanţei  Guvernului  nr.31/2004 privind unele măsuri pentru derularea procesului de privatizare a Societăţii Comerciale de Distribuţie a Gazelor Naturale Distrigaz Sud S.A. Bucureşti şi a Societăţii Comerciale de Distribuţie a Gazelor Naturale Distrigaz Nord S.A. Târgu Mureş şi a societăţilor comerciale filiale de distribuţie şi furnizare a energiei electrice,  trimis cu adresa nr. PL-x 97/04.03.2004.


Proiectul de lege a fost adoptat de Senat în şedinţa din 24 februarie 2004.

La întocmirea prezentului raport, Comisia a avut în vedere:

           - Avizul nr.141/29.01.2004 al Consiliului Legislativ;


 - Avizul nr. 97/17.03.2004 al Comisiei juridice, de disciplină şi imunităţi;


 - Avizul nr.23/34/10.03.2004 al Comisiei pentru industrii şi servicii.


Proiectul de lege are ca obiect reglementarea condiţiilor de exercitare a dreptului angajaţilor  Societăţii Comerciale de Distribuţie a Gazelor Naturale Distrigaz Sud S.A. Bucureşti, ai Societăţii Comerciale de Distribuţie a Gazelor Naturale Distrigaz Nord S.A. Târgu Mureş, ai   Societăţii Comerciale de Distribuţie şi Furnizare a Energiei Electrice -  "Electrica" - S.A., precum şi ai societăţilor comerciale filiale de distribuţie şi furnizare a energiei electrice de a achiziţiona acţiuni la aceste societăţi.


Pentru realizarea în mod direct a transferului acţiunilor la societăţile comerciale menţionate către angajaţii proprii, se impune instituirea unei derogări de la prevederile Legii nr.137-2002, cu modificările şi completările ulterioare, şi ale Ordonanţei de urgenţă a  Guvernului nr.88/1997,  cu modificările şi completările ulterioare, cu scopul evitării unor posibile sincope în cadrul procesului de privatizare. 
       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

        Camera Deputaţilor este Cameră decizională.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 31 martie 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii:

a) Ministerului Economiei şi Comerţului: 

· domnul Neagoe Robert - director general  Oficiul Participaţiilor Statului şi Privatizării în Industrie,

· doamna Ghişoiu Raluca - expert.

                b)  Ministerul Finanţelor Publice:

· doamna Stoinea Ileana - consilier,

· doamna Drăghici Doina - consilier.

c)  S.C. "ELECTRICA"  S.A.:

· domnul Boghiu Silviu Lucian - director general;   
· domnul Voicu Doru Gheorghe - director general adjunct DSC.
     d)  S.C. "DISTRIGAZ SUD"  S.A.:

· domnul Duinea Liviu - director general;   
· domnul Iliescu Gheorghe - director economic.
            La lucrări, au fost prezenţi 29 deputaţi din totalul de 30 membri ai Comisiei.

            În urma dezbaterii, Comisia  a hotărât, cu 26 voturi pentru, două voturi contra şi o abţinere, ca proiectul de Lege pentru aprobarea Ordonanţei  Guvernului  nr.31/2004 privind unele măsuri pentru derularea procesului de privatizare a Societăţii Comerciale de Distribuţie a Gazelor Naturale Distrigaz Sud S.A. Bucureşti şi a Societăţii Comerciale de Distribuţie a Gazelor Naturale Distrigaz Nord S.A. Târgu Mureş şi a societăţilor comerciale filiale de distribuţie şi furnizare a energiei electrice , să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ           

Amendamente admise


În urma dezbaterii în comisie, proiectul de lege este aprobat cu următoarele amendamente:

Textul  adoptat de Senatul României 


Amendamente propuse
Motivarea propunerii
Camera decizio-nală

0
1
2
3
4

1.
(1) În derularea procesului de privatizare a Societăţii Comerciale de Distribuţie a Gazelor Naturale "Distrigaz Sud" - S.A. Bucureşti şi a Societăţii Comerciale de Distribuţie a Gazelor Naturale "Distrigaz Nord" - S.A. Târgu Mureş, salariaţii acestora au dreptul să achiziţioneze acţiuni la societatea la care îşi desfăşoară activitatea până la limita de 8% din capitalul social,  la acelaşi preţ cu care se vor  vinde acţiunile către investitorul strategic/consorţiul de investitori în cadrul procesului de privatizare." (text din Ordonanţa  Guvernului nr. 31/2004)

1. La articolul 1 alineatele (2) şi (3) vor avea următorul cuprins:

"(2) După privatizarea - vânzare de acţiuni şi majorare de capital - cu un investitor strategic a unui pachet de acţiuni reprezentând 51% din capitalul social al societăţilor comerciale filiale de distribuţie şi furnizare a energiei electrice, respectiv Societatea Comercială "Electrica Banat" - S.A., Societatea Comercială "Electrica Dobrogea" - S.A., Societatea Comercială "Electrica Oltenia" - S.A., Societatea Comercială "Electrica Moldova" - S.A., Societatea Comercială "Electrica Muntenia Sud" - S.A., Societatea Comercială "Electrica Muntenia Nord" - S.A., Societatea Comercială "Electrica Transilvania Nord" - S.A., salariaţii acestor societăţi  şi ai Societăţii Comerciale de Distribuţie şi Furnizare a Energiei Electrice -  "Electrica" - S.A. au dreptul să achiziţioneze acţiuni la acestea până la limita de 10% din capitalul social, la acelaşi  preţ cu care se vor vinde acţiunile către investitorul strategic în cadrul procesului de privatizare. "

(3) Vânzarea de către Ministerul Economiei şi Comerţului a pachetului de acţiuni către salariaţii    societăţilor comerciale  prevăzute la alin.(1) şi de către Societatea Comercială "Electrica" - S.A. a pachetului de acţiuni către salariaţii societăţilor comerciale  prevăzute la alin. (2) se va efectua în mod direct către aceştia, prin derogare de la prevederile art.1 din Ordonanţa de urgenţă a  Guvernului nr. 88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, şi ale art.1 din Legea nr.137/2002 privind unele măsuri pentru accelerarea privatizării, cu modificările şi completările ulterioare."


Punctul 1 se modifică şi va avea următorul cuprins:

"1. Articolul 1  va avea următorul cuprins:

"(1) După privatizarea-vânzarea de acţiuni şi majorare de capital - cu un investitor strategic/consorţiul de investitori a unui pachet de acţiuni reprezentând 51% din capitalul social al Societăţii Comerciale de Distribuţie a Gazelor Naturale "Distrigaz Sud" - S.A. Bucureşti şi a Societăţii Comerciale de Distribuţie a Gazelor Naturale "Distrigaz Nord" - S.A. Târgu Mureş, salariaţii, membrii Consiliului de administraţie şi pensionarii cu ultimul loc de muncă la acestea, au dreptul să achiziţioneze acţiuni la societatea la care îşi desfăşoară activitatea până la limita de 10% din capitalul social,  la acelaşi preţ cu care au fost vândute acţiunile către investitorul strategic/consorţiul de investitori în cadrul procesului de privatizare."

"(2) După privatizarea - vânzare de acţiuni şi majorare de capital - cu un investitor strategic a unui pachet de acţiuni reprezentând 51% din capitalul social al societăţilor comerciale filiale de distribuţie şi furnizare a energiei electrice, respectiv Societatea Comercială "Electrica Banat" - S.A., Societatea Comercială "Electrica Dobrogea" - S.A., Societatea Comercială "Electrica Oltenia" - S.A., Societatea Comercială "Electrica Moldova" - S.A., Societatea Comercială "Electrica Muntenia Sud" - S.A., Societatea Comercială "Electrica Muntenia Nord" - S.A., Societatea Comercială "Electrica Transilvania Sud" - S.A., Societatea Comercială "Electrica Transilvania Nord" - S.A.,  salariaţii, membrii Consiliului de administraţie şi pensionarii cu ultimul loc de muncă la aceste societăţi comerciale şi la Societatea Comercială de Distribuţie şi Furnizare a Energiei Electrice -  "Electrica" - S.A. au dreptul să achiziţioneze acţiuni până la limita de 10% din capitalul social,  la acelaşi  preţ cu care au fost vândute acţiunile către investitorul strategic în cadrul procesului de privatizare. "

"(3) Vânzarea de către Ministerul Economiei şi Comerţului şi de către Societatea Comercială "Electrica" - S.A. a pachetului de acţiuni către salariaţii,  membrii Consiliului de administraţie şi pensionarii de la  societăţile comerciale  prevăzute la alin. (1) şi (2), se va efectua către aceştia prin intermediul Asociaţiei salariaţilor, constituită conform legii, prin derogare de la prevederile art.1 din Ordonanţa de urgenţă a  Guvernului nr. 88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, şi ale art.1 din Legea nr.137/2002 privind unele măsuri pentru accelerarea privatizării, cu modificările şi completările ulterioare."

Autori:

Deputat Gheorghe Marin - grupul parlamentar PSD

Comisia pentru industrii şi servicii


Prin similitudine cu formula de introducere de la alineatul 2, adoptată de Senat.

Acţiunea de vânzare este ulterioară procesului de privatizare-vânzare de acţiuni şi trebuie corelate timpurile verbelor.

Până la momentul actual salariaţii unităţilor respective beneficiau de o protecţie legală, în sensul că puteau achiziţiona acţiuni cu plata preţului, în rate lunare, cu o dobândă convenabilă. Prin noua introducere se revine la situaţia anterioară.  

Corectarea omisiunii din textul adoptat de Senat

Pentru corelare cu prevederile art.1 alin.(1).


2.
2. Articolul 2 va avea următorul cuprins:

"Art.2. - Majorarea capitalului social al societăţilor comerciale  de distribuţie a gazelor naturale "Distrigaz Sud" - S.A. Bucureşti şi  "Distrigaz Nord" - S.A. Târgu Mureş şi al   societăţilor comerciale filiale de distribuţie şi furnizare a energiei electrice, precedată de majorarea corespunzătoare a capitalului social al  Societăţii Comerciale de Distribuţie şi Furnizare a Energiei Electrice "Electrica" - S.A. cu valoarea terenurilor  pentru care se eliberează certificatul de atestare a dreptului de proprietate, se va realiza la termenele stabilite de Ministerul Economiei şi Comerţului prin Oficiul Participaţiilor Statului şi Privatizării în Industrie, prin derogare de la termenele prevăzute la art.12 din Legea nr. 137/2002, cu modificările şi completările ulterioare." (text din Ordonanţa  Guvernului nr. 31/2004)


Nemodificat



3.
Art.3. - Se autorizează Ministerul Economiei şi Comerţului prin Oficiul Participaţiilor Statului şi Privatizării în Industrie să stabilească procedurile, termenele şi condiţiile pentru vânzarea directă a pachetului de acţiuni, prevăzut de lege, către salariaţii societăţilor comerciale prevăzute la art.1."  (text din Ordonanţa  Guvernului nr. 31/2004)


3. Articolul 3 va avea următorul cuprins:

"Art.3. - Se autorizează Ministerul Economiei şi Comerţului prin Oficiul Participaţiilor Statului şi Privatizării în Industrie şi Societatea Comercială "Electrica" - S.A. să stabilească procedurile, termenele şi condiţiile pentru vânzarea directă a pachetului de acţiuni, prevăzut de lege, către salariaţii, membrii Consiliului de administraţie şi pensionarii cu ultimul loc de muncă la  societăţile comerciale prevăzute la art.1."

Autor:

Comisia pentru politică economică, reformă şi privatizare

 
Pentru corelare cu art.1 alin. (3).


4.
Art.4. - Prezenta ordonanţă intră în vigoare la 3 zile de la data publicării în Monitorul Oficial al României.  (text din Ordonanţa  Guvernului nr. 31/2004)
Nemodificat.



                                       PREŞEDINTE,                                                                                                                                        

                                    Dan Radu Ruşanu    

                      


                                                            SECRETAR,                                                

             


                                                                        Iuliu Vida                                  










                                                                                                                       Expert parlamentar










      







                          Olga Tutoveanu
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/  124  / 31 .03.2004

C ă t r e,





 BIROUL  PERMANENT  AL





 CAMEREI  DEPUTAŢILOR


      Vă înaintăm, alăturat, RAPORTUL asupra proiectului de Lege  pentru aprobarea Ordonanţei  Guvernului  nr.31/2004 privind unele măsuri pentru derularea procesului de privatizare a Societăţii Comerciale de Distribuţie a Gazelor Naturale Distrigaz Sud S.A. Bucureşti şi a Societăţii Comerciale de Distribuţie a Gazelor Naturale Distrigaz Nord S.A. Târgu Mureş şi a societăţilor comerciale filiale de distribuţie şi furnizare a energiei electrice (PLx -  97/2004)

PREŞEDINTE,

Dan Radu RUŞANU

